Яшчэ ў школьныя гады прыкмеціў на полі ўвішную чарнявую дзяўчынку, якая з бацькамі буракі палола. Толькі пазіраў на прыгажуню, а адважыцца пагаварыць з ёй так і не змог. Перад Новым годам асмеліўся пазнаёміцца з сямікласніцай Галінай. З тых часоў і пачалося наша школьнае сяброўства, хаця яна была на два гады маладзей за мяне. А як толькі Галіне споўнілася васямнаццаць гадоў, па- клікаў замуж. Цёплым жніўнем адгулялі вяселле, і ў нашым доме з’явілася маладая нявестка. Мае бацькі шкадавалі яе, працай не загружалі. Яна скончыла Столінскі сельскагаспадарчы тэхнікум і працавала ў калгаснай бухгалтэрыі.